เรื่องร้องเรียน (ท่อระบายน้ำ,ถนน,น้ำท่วม) วันที่ 2022-06-15 13:30:00 — แขวงดอนเมือง เขตดอนเมือง กรุงเทพมหานคร
“ใน ซ.ช่างอากาศอุทิศ 15/1 ถนนช่างอากาศอุทิศ แขวงดอนเมือง เขตดอนเมือง เป็นซอยเล็กๆที่ติดกับโครงการบ้านของ AP ชื่อ Centro วิภาวดีค่ะ ปกติในซอยบ้านฝนตกน้ำไม่ท่วมหนักขนาดนี้ ถ้าท่วมหนักคือต้องฝนตกทั้งวันทั้งคืนติดต่อกัน 2-3 วัน แต่ตั้งแต่มีโครงการ Centro วิภาวดีมาสร้างหมู่บ้าน น้ำก็ท่วมตั้งแต่ฝนตกไม่ถึง 15 นาทีค่ะ โดยน้ำมาจากโครงการหมู่บ้านด้วย และน้ำก็ระบายไม่ทัน เนื่องจากในซอยไม่มีท่อระบายน้ำค่ะ ประสานงานกับทางโครงการหมู่บ้านและสำนักงานเขตดอนเมือง แต่ไม่ได้รับการช่วยเหลือและแก้ไขปัญหาดังกล่าวเลยค่ะ จนถึงทุกวันนี้ ถ้าฝนตกน้ำก็จะท่วมตลอด เดือดร้อนกันทั้งซอยค่ะ ฝนตกทุกครั้งน้ำก็จะท่วมเข้าไปยังในบ้านทุกครั้งเลยค่ะ เป็นทุกบ้านในซอยนี้เลยค่ะ เดือดร้อนมากๆ อยากให้เข้ามาแก้ปัญหานี้อย่างถาวรค่ะ คลิปที่แนบมานี้ ณ วันนี้วันที่ 9 พฤษภาคม 2565 เวลา 18.31 น. น้ำก็ยังคงท่วมอยู่จากการที่ฝนตกลง และคงต้องอยู่แบบนี้ต่อไปแบบน้ำท่วม นี้ขนาดยังไม่เข้าฤดูฝนนะคะ ถ้าเข้าฤดูฝนเมื่อไหร่คงจะมิดหลังคาบ้านพอดีค่ะ ฝากอาจารย์ช่วยเป็นกระบอกเสียงอีกทางนะคะ จนปัญญาแล้วค่ะ” จากเรื่องที่เคยแจ้งไปเมื่อวันที่ 29 พฤษภาคม 2565 และแจ้งว่าได้ดำเนินการเสร็จสิ้นวันที่ 10 มิถุนายน 2565 โดยแจ้งว่าฝ่ายโยธา สำนักงานเขตดอนเมือง ได้ติดตั้งเครื่องสูบน้ำขนาด 8 นิ้วแล้ว แต่วันนี้ 15 มิถุนายน 2565 ฝนตกน้ำก็ยังท่วมบ้านเหมือนเดิม มีเครื่องสูบน้ำมาตั้งไว้แต่ก็ไม่ได้ช่วยอะไรให้ดีขึ้นเลยค่ะ อยากให้เข้ามาดูในซอยเล็กๆ ในซอยช่างอากาศอุทิศ 15/1 ด้วยค่ะ เดือดร้อนมาก ไม่เคยได้รับการช่วยเหลือเลย